
IEPIRKUMA Nr. GNP 2026/64 LĪGUMS (PROJEKTS)
par Gulbenes novada vidusskolas Skolas ielas 12 trešā stāva remontu

Gulbenē,	2026.gada ___._______________

Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā, pamatojoties uz Gulbenes novada domes 2023. gada 21. decembra saistošajiem noteikumiem Nr. 24 “Gulbenes novada pašvaldības nolikums”, rīkojas tās izpilddirektore Antra Sprudzāne, no vienas puses, un
[bookmark: _Hlk231908117]__________________________________, reģistrācijas Nr. ________________, juridiskā adrese: ______________________________, turpmāk – Būvuzņēmējs, kuru saskaņā ar ____________ pārstāv tās __________________________, no otras puses, turpmāk abi kopā Līdzēji, bet katrs atsevišķi – Līdzējs, pamatojoties uz iepirkuma „Gulbenes novada vidusskolas Skolas ielas 12 trešā stāva remonts”, identifikācijas Nr. GNP 2026/64, turpmāk – Iepirkums, rezultātiem, noslēdz šādu līgumu, turpmāk – Līgums:
1. LĪGUMA PRIEKŠMETS
1.1. Pasūtītājs uzdod un Būvuzņēmējs apņemas ar saviem materiāliem (uzstādāmo aprīkojumu, būvmateriāliem, būviekārtām un būvizstrādājumiem), nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem un transportlīdzekļiem) atbilstoši normatīvo aktu prasībām veikt Gulbenes novada vidusskolas trešā stāva remontu, turpmāk– Darbi, saskaņā ar Līguma 1.pielikumā noteiktajiem Darbu apjomiem. 
1.2. [bookmark: _Hlk38885490]Darbu izpildes vieta: Skolas iela 12, Gulbene, Gulbenes novads, turpmāk – Objekts.
2. BŪVUZŅĒMĒJA PIENĀKUMI UN TIESĪBAS
2.1. Būvuzņēmējs apņemas Darbos izmantot tikai tos būvmateriālus un būvizstrādājumus, kuri ir iepriekš saskaņoti ar Pasūtītāju un pilnībā atbilst Latvijas Republikas normatīvajiem aktiem.
2.2. Būvuzņēmējs visu Līgumā paredzēto Darbu izpildes laiku ir atbildīgs par Darbu izpildei nepieciešamo materiālu, iekārtu un aprīkojuma transportēšanu uz Darba izpildes vietu, kā arī to novietošanu, uzglabāšanu un apsargāšanu Objektā.
2.3. Būvuzņēmējs apņemas visus Līgumā paredzētos Darbus veikt kvalitatīvi un Līgumā noteiktajā termiņā.
2.4. Gadījumā, ja Būvuzņēmējam Objektā (t.sk. izkraujot būvmateriālus vai būvizstrādājumus) nepieciešams ierobežot vai slēgt transporta kustību un minētajās vietās nepieciešams uzstādīt nožogojumus vai atbilstošas ceļa zīmes – šādas darbības Būvuzņēmējs veic par  saviem līdzekļiem iepriekš to saskaņojot un saņemot atļaujas no attiecīgajām valsts un pašvaldības iestādēm.
2.5. Būvuzņēmējs  ir atbildīgs par darba aizsardzības, ugunsdrošības, apkārtējās vides aizsardzības un citu ar Darbu veikšanu noteikto noteikumu ievērošanu Darbu izpildes laikā. 
2.6. Bojājumi vai izmaiņas Objektā, kas rodas Būvuzņēmēja vai tā darbinieku rīcības rezultātā, nav uzskatāmi par pamatu papildus darbiem. Minēto bojājumu vai izmaiņu radītās sekas Objektam vai tā atsevišķām konstrukcijām, vai jau paveiktajam un pieņemtajam Darbam Būvuzņēmējs  novērš par saviem līdzekļiem. 
2.7. Būvuzņēmējam pēc Pasūtītāja pieprasījuma jebkurā laikā jāiesniedz pārskats par Darbu izpildes gaitu.
2.8. Būvuzņēmējam ir  pienākums nekavējoties brīdināt Pasūtītāju par tādu Darba izpildei nepieciešamo pasākumu veikšanu, kuri var ietekmēt trešās personas īpašumu vai intereses.
2.9. Būvuzņēmējs Darba veikšanai var piesaistīt apakšuzņēmējus. Būvuzņēmējam, parakstot Līgumu, ir pienākums iesniegt Darbu izpildē tā piesaistīto apakšuzņēmēju un apakšuzņēmēju apakšuzņēmēju saraktu. Būvuzņēmējs koordinē visu apakšuzņēmēju darbību un uzņemas pilnu atbildību par to darbu izpildes kvalitāti, Darbu izpildes termiņu u.c. Līguma noteikumu ievērošanu.
2.10. Būvuzņēmējs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
3. PASŪTĪTĀJA PIENĀKUMI
3.1. Pasūtītājam ir pienākums pieņemt no Būvuzņēmēja izpildītos Darbus Līgumā noteiktajā kārtībā pēc tam, kad tas iepriekš pārbaudījis un atzinis Darbu kvalitāti par atbilstošu.
3.2. Pasūtītājs apņemas veikt apmaksu par Darbu saskaņā ar Līguma noteikumiem.
3.3. Pasūtītājs savlaicīgi informē Būvuzņēmēju par iemesliem, kas, iespējams, var traucēt Darbu izpildi Objektā.
3.4. Pasūtītājs apņemas veikt visus Līgumā paredzētos maksājumus Līgumā noteiktajā kārtībā un termiņā.
3.5. Pasūtītājs neveic apmaksu par izpildītiem Darbiem, ja dokumentāli ar aktu, ko sastādījuši abi Līdzēji vai kompetenta amatpersona, konstatēta Darbu neatbilstoša kvalitāte vai būtiska atkāpe būvniecības normatīviem, līdz šo trūkumu novēršanai. 
4. DARBU IZPILDES KĀRTĪBA UN PIEŅEMŠANA
4.1. Būvuzņēmējam Darbu izpildei tiek noteikts termiņš -  40 (četrdesmit) dienas no Līguma abpusējas parakstīšanas dienas. Darbi uzskatāmi par pabeigtiem ar brīdi,  kad abpusēji  ir parakstīts Darbu nodošanas-pieņemšanas akts.
4.2. Ja Darbu izpildes procesā Būvuzņēmējam ir radušies fiziski šķēršļi vai apstākļi, kurus tas iepriekš nevarēja paredzēt, šķēršļu likvidēšanas metodes un izmaksas saskaņojot ar Pasūtītāju, Būvuzņēmējam ir tiesības saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Darbu pārtraukšanu, kas rodas pēc Pasūtītāja norādījuma, kā arī valsts institūciju vai pašvaldības iestāžu aizliegums, kas nav radies Būvuzņēmēja vainas dēļ.
4.3. [bookmark: _Hlk26439289]Izpildītos Darbus pēc kvalitātes un daudzuma Būvuzņēmējs nodod Pasūtītājam, noformējot un iesniedzot atbilstošu Darbu nodošanas-pieņemšanas aktu. 
4.4. Pasūtītājs Darbu nodošanas-pieņemšanas aktu izskata 5 (piecu) darba dienu laikā, pārbaudot izpildīto Darbu apjomu un kvalitāti un, ja Pasūtītājs konstatē, ka Darbu izpilde ir veikta atbilstoši Līgumam un tā pielikumiem, tas paraksta Darbu nodošanas-pieņemšanas aktu. Ja izpildīto Darbu pieņemšanas procesā tiek konstatēti līdz galam nepadarīti Darbi, defekti vai atkāpes no Līguma noteikumiem, Darbu pieņemšana pārtraucama un tiek sastādīts akts, kurā tiek uzskaitīti visi konstatētie defekti/trūkumi un atkāpes no Līguma noteikumiem, kā arī tiek noteikti termiņi, kuros Būvuzņēmējam ir jānovērš atklātās nepilnības. Darbu nodošanas-pieņemšanas akts ir spēkā, ja to ir parakstījuši Pasūtītāja un Būvuzņēmēja pilnvarotie pārstāvji.
4.5. Ja, pieņemot Darbus, tiek konstatēti to defekti vai nepilnības, Līdzēji sastāda Darbu defekta aktu. Būvuzņēmējam jānovērš Darbu defekta aktā minētās nepilnības aktā norādītajā termiņā. Izdevumus par defektu novēršanu sedz Būvuzņēmējs, un tas nedod tiesības uz Līgumā paredzētā termiņa pagarinājumu.
4.6. Ja Būvuzņēmējs  atsakās novērst defektus, tad Pasūtītājam ir tiesības pieaicināt citu uzņēmēju defektu novēršanai. Defektu novēršanas darbu izmaksas jāsedz Būvuzņēmējam, un Pasūtītājam ir tiesības tās segt, attiecīgi samazinot Būvuzņēmējam izmaksājamo summu, vai piedzīt šajā sakarā radušās tiešās izmaksas no Būvuzņēmēja. Par lēmumu nodot defektu novēršanu citai personai Pasūtītājam informē Būvuzņēmējs vismaz 3 (trīs) dienas iepriekš.
4.7. Defektu novēršana tiek fiksēta ar Defektu novēršanas nodošanas-pieņemšanas akta abpusēju parakstīšanu. Ja defektus novērsa Pasūtītāja pieaicinātā trešā persona, defekta aktu sastāda un paraksta pieaicinātais uzņēmējs un Pasūtītājs. 
4.8. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Būvuzņēmēja vainas, nolaidības vai neuzmanības dēļ, jo šādā gadījumā ekspertīzes izdevumus sedz Būvuzņēmējs.
5. LĪGUMCENA UN SAMAKSAS KĀRTĪBA
5.1. Līgumcena ir _______ EUR (_______ euro, ___ centi) bez PVN. Līgumcenu Pasūtītājs samaksā Būvuzņēmējam saskaņā ar Līguma noteikumiem. Pievienotās vērtības nodoklis tiek maksāts saskaņā ar Latvijas Republikā spēkā esošajiem normatīvajiem aktiem.
5.2. Pasūtītājs samaksu par kvalitatīvi izpildītiem Darbiem  Būvuzņēmējam ieskaitīta tā norādītajā bankas kontā 30 (trīsdesmit) dienu laikā pēc Darbu nodošanas-pieņemšanas akta abpusējas parakstīšanas un attiecīga rēķina saņemšanas. 
5.3. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327. 
5.4. [bookmark: _Hlk33192558]Pasūtītājs veic maksājumus atbilstoši Būvuzņēmēja piestādītajam rēķinam, kurā norādīta:
5.4.1. veikto Darbu summa;
5.4.2. kopējā summa apmaksai, bez pievienotās vērtības nodokļa;
5.4.3. pievienotās vērtības nodoklis;
5.4.4. kopējā summa apmaksai, t.sk., pievienotās vērtības nodoklis;
5.4.5. akta numurs un datums, par kuru tiek izrakstīts rēķins;
5.4.6. iepirkuma nosaukums un identifikācijas numurs;
5.4.7. iepirkuma līguma numurs.
5.5. Samaksu par paveiktajiem Darbiem aprēķina:
5.5.1. atbilstoši nolīgtajām vai izmaiņu aktā noteiktajām vienības cenām par faktiski paveiktajiem un uzmērītajiem darbu apjomiem; 
5.5.2. Darbu daļām, par kurām samaksa Līgumā noteikta kā gabalsumma, atbilstoši nolīgtajai vai izmaiņu aktā noteiktajai gabalsummai neatkarīgi no faktiskā darba apjoma.
5.6. Līgumā noteikto maksājumu samaksa uzskatāma par veiktu ar brīdi, kad Pasūtītājs ir veicis pārskaitījumu uz Būvuzņēmēja rēķinā norādīto norēķinu kontu.
5.7. Līgumsoda summu vai jebkuru citu maksājumu, kuru saskaņā ar Līguma noteikumiem Būvuzņēmējam ir jāmaksā Pasūtītājam, pēdējais ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Būvuzņēmējam.
6. PUŠU ATBILDĪBA
6.1.  Ja Būvuzņēmējs nokavē Līguma 4.1.punktā noteikto Darbu izpildes termiņu, tas maksā Pasūtītājam līgumsodu 0,1% (nulle, komats, viens procents) no Līguma 5.1.punktā noteiktās Līgumcenas par katru nokavēto dienu, bet ne vairāk kā 10% (desmit procenti) no tās. Līgumsoda apmaksa neatbrīvo Būvuzņēmēju no Līguma izpildes.
6.2.  Ja Būvuzņēmējs nepilda Līgumu vai atsakās no tā izpildes, vai ja Līgums tiek pārtraukts tā vainas dēļ, vai arī Būvuzņēmējs izbeidz Līgumu pirms termiņa, izņemot nepārvaramas varas gadījumu, tas atlīdzina Pasūtītājam tiešos zaudējumus, kas radušies Līguma laušanas rezultātā, kā arī maksā līgumsodu 10% (desmit procenti) no līgumcenas.
6.3. Ja Pasūtītājs nokavē kādu no Līguma 5.2.punktā noteiktajiem  Darbu apmaksas termiņiem, tas maksā Būvuzņēmējam līgumsodu 0,1% (nulle, komats, viens procents) no termiņā neapmaksātās summas par katru nokavēto dienu, bet ne vairāk kā 10% (desmit procenti) no tās, izņemot gadījumu, ja iepriekš starp Līdzējiem tiek noslēgta savstarpēja vienošanās par jaunu maksājumu termiņu. Līgumsoda apmaksa neatbrīvo Pasūtītāju no Līguma izpildes.
6.4.  Līguma neizpildīšanas, nesavlaicīgas izpildīšanas vai prettiesiskas vienpusējas atkāpšanās gadījumā Līdzējs, kurš pie tā vainojams, sedz visus līdz ar to otram Līdzējam radušos tiešos zaudējumus.
6.5.  Neviens no Līdzējiem netiks uzskatīts par vainīgu, ja kādu no Līguma noteikumiem vai tā izpildi aizkavē vai padara neiespējamu, no Līdzējiem neatkarīgu apstākļu ietekme (Force Majeure). Iestājoties nepārvaramas varas apstākļiem, līgumsaistību izpilde tiek atlikta uz laiku, kurā ir spēkā šie neparedzētie apstākļi. Ja šādi apstākļi turpinās ilgāk par 30 (trīsdesmit) dienām, katram no Līdzējiem ir tiesības atteikties no Līguma saistību tālākas izpildes, un šajā gadījumā nevienai no Līdzējiem nav tiesību pieprasīt otram Līdzējam segt zaudējumus, kas radušies Līguma pārtraukšanas rezultātā.
7. DARBU GARANTIJAS LAIKS
7.1.  Garantijas termiņš veiktajiem Darbiem tiek noteikts 36 (trīsdesmit seši) mēneši no Darbu nodošanas-pieņemšanas akta abpusējas parakstīšanas brīža. 
7.2.  Garantijas laikā atklātie defekti, kas saistīti ar Līgumā paredzēto, bet nekvalitatīvi veikto Darbu vai darbā izmantotajiem nekvalitatīvajiem vai nepareizi pielietotiem būvmateriāliem un būvizstrādājumiem, Būvuzņēmējam jānovērš par saviem līdzekļiem Pasūtītāja norādītajos termiņos. 
7.3.  Defektu konstatēšana un defektu novēršana tiek fiksēta ar aktu, kura sastādīšanā piedalās Pasūtītāja un Būvuzņēmēja pārstāvji.
7.4.  Ja Pasūtītājs Darbu garantijas laikā konstatē defektus, par to tiek paziņots Būvuzņēmējam, norādot vietu un laiku, kad tam jāierodas uz defekta akta sastādīšanu. Pie defekta akta sastādīšanas Līdzēji ir tiesīgi pieaicināt neatkarīgus ekspertus, kuru atzinums ir obligāts izpildīšanai Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs. Ja Būvuzņēmējs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Būvuzņēmējam. Par akta sastādīšanu tiek paziņots Būvuzņēmējam rakstiski, norādot vietu un laiku, kad akts ir ticis sastādīts. Akts tiek sastādīts vismaz 2 (divos) eksemplāros, no kuriem viens eksemplārs nodots Būvuzņēmējam, otrs – Pasūtītājam.
7.5.  Par defektu novēršanu tiek sastādīts defektu novēršanas akts. Pēc defektu novēršanas Būvuzņēmējs paziņo Pasūtītājam laiku, kad Pasūtītājam jāierodas Objektā uz defektu novēršanas akta sastādīšanu.
7.6.  Pasūtītājam ir tiesības neparakstīt defektu novēršanas aktu, ja defekts un tā novēršanas rezultātā nodarītie bojājumi Objektam pilnībā nav novērsti.
7.7.  Ja defektu novēršana netiek uzsākta Pasūtītāja norādītajā termiņā, Pasūtītājam ir tiesības defektu novēršanai pieaicināt trešo personu un vērsties ar prasījumu pret Būvuzņēmēju par defektu novēršanas izmaksu segšanu.
7.8. Darbu izpildes un Darbu garantijas laikā Būvuzņēmējam ir pienākums atrast defektu cēloņus un iesniegt priekšlikumus defektu cēloņu un seku novēršanai.
8. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
8.1. [bookmark: _Hlk26444028]Darba veikšanai Uzņēmējs piesaista savā piedāvājumā norādīto personālu un apakšuzņēmējus. Uzņēmējs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
8.2. Uzņēmējs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
8.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
8.4. Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un/vai apakšuzņēmēja viedokli par nomaiņas iemesliem.
8.5. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts.
8.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
8.6.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
8.6.2.  tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 9.panta astotās daļā minētajiem izslēgšanas gadījumiem.
8.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
8.8. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. 
9. STRĪDU IZŠĶIRŠANA
9.1. Ja Līdzēju starpā rodas strīds vai nesaskaņa, kas saistīti ar Līgumu vai tā izpildi, Līdzēji to risina pārrunu ceļā. Rakstiskas pretenzijas izskatāmas, un rakstiska atbilde uz tām sniedzama 5 (piecu) darba dienu laikā pēc šādu pretenziju saņemšanas.
9.2. Ja nesaskaņas Līdzēju starpā nav iespējams atrisināt Līguma 9.1.punktā paredzētajā kārtībā, strīds tiek nodots vispārējās jurisdikcijas tiesā, saskaņā ar Latvijas Republikas normatīvajiem aktiem.
9.3. Gadījums, kad kāds no Līdzējiem uzsāk strīdu (t.sk. iesniedz prasību tiesā) pret otru, tas nav uzskatāms par pamatu, lai nepildītu Līgumā uzņemtās saistības.
10. [bookmark: _Toc223763562][bookmark: _Toc223763788][bookmark: _Toc223764129][bookmark: _Toc223764505][bookmark: _Toc223765230][bookmark: _Toc223765316][bookmark: _Toc223765395][bookmark: _Toc223765454][bookmark: _Toc223765508][bookmark: _Toc223765646][bookmark: _Toc223765785][bookmark: _Toc334621273]APDROŠINĀŠANA UN DARBA AIZSARDZĪBA
10.1. Būvuzņēmējs atbild par visu Objektā veicamo Darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem. 
10.2. Būvuzņēmējam ne vēlāk kā 5 (piecas) dienas pirms Darbu uzsākšanas jāiesniedz Pasūtītājam noslēgts atbildīgā būvdarbu vadītāja būvspeciālista civiltiesiskās apdrošināšanas polise un būvdarbu veicēja civiltiesiskās apdrošināšanas polise par visu būvdarbu un garantijas laiku. Apdrošināšanas līgumu slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Minētais līgums jāuztur spēkā visu būvdarbu un garantijas laiku. Vienlaicīgi ar polisi, jāiesniedz maksājuma uzdevuma kopija, kas apliecina minētās polises apmaksu pilnā apmērā.
10.3. Gadījumā, ja Līguma parakstīšanas brīdī ir spēkā esoša apdrošināšanas polise, kas atbilst līguma 10.2.punktā izvirzītajām prasībām, izņemot tās termiņu, Būvuzņēmējam ir pienākums pirms spēkā esošās apdrošināšanas polises darbības beigām, iesniegt Pasūtītājam jaunu apdrošināšanas polisi, kuras beigu termiņš atbilst Līguma 7.1.punktā noteiktajam garantijas laika periodam.
10.4. Ja noslēgtā apdrošināšanas līguma termiņš tuvojas beigām, bet darbi vai garantijas termiņš vēl turpinās, Būvuzņēmējam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu ar beigu termiņu līdz garantijas termiņa beigām.
10.5. Jebkurus zaudējumus, kuri pārsniedz apdrošinātāja atlīdzinātos, sedz Būvuzņēmējs.
11. DARBU UN TERMIŅA IZMAIŅAS
11.1. [bookmark: _Hlk33110040]Līguma izpildes laikā var tikt veiktas Darbu izmaiņas, tai skaitā veicamajiem Darbiem izmainīti tehniskie risinājumi vai apjomi, kas saistīti ar tehnoloģiju maiņu vai materiālu savstarpējo aizvietošanu.
11.2.  Līguma izpildes laikā var tikt veiktas Darbu izmaiņas, kuras Līgumā sākotnēji nebija iespējams paredzēt, vai bez kuriem nav iespējams kvalitatīvi sasniegt Līguma priekšmeta mērķi.
11.3. Ja Darbu veikšanas laikā Pasūtītājs konstatē:
11.3.1. 	ka ir nepieciešami papildu Darbi, kas nebija iekļauti sākotnējā Iepirkumā, un bez to veikšanas nav iespējams pilnīgi sasniegt Darbu paredzēto rezultātu vai pretēji – nepieciešams samazināt darbu apjomu izmaiņas, Pasūtītājs ir tiesīgs veikt šādas izmaiņas, attiecīgi grozot līgumcenu; 
11.3.2. 	ka ir atklājušies tādi apstākļiem, kurus nebija iespējams paredzēt, Pasūtītājs ir tiesīgs palielināt vai samazināt nepieciešamo Darbu apjomu un veikt līgumcenas izmaiņas. 
11.4. Apjomu palielināšanas kārtība:
11.4.1. Būvuzņēmējs un Pasūtītājs sastāda aktu par iekļaujamajiem apjomiem un pozīcijām (turpmāk – Iekļaujamo darbu Akts); 
11.4.2. Būvuzņēmējs uz Iekļaujamo darbu Akta pamata izstrādā tāmi un 5 (piecu) dienu laikā iesniedz to Pasūtītājam; 
11.4.3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu; 
11.5. Pēc tāmes apstiprināšanas, Būvuzņēmējs un Pasūtītājs noslēdz vienošanas par Iekļaujamo darbu Aktā minēto darbu veikšanu. Vienošanās kļūst par Līguma neatņemamu sastāvdaļu.
11.6. Darbu apjomi var tikt samazināti, ja Darbu gaitā atklājas, ka Līguma 1.pielikumā norādītajā apjomā tos veikt nav nepieciešams. Šādā gadījumā norēķini par izpildītajiem Darbiem notiek pēc faktiskās izpildes un uzmērījumiem. 
11.7. Apjomu samazināšanas kārtība:
11.7.1. Būvuzņēmējs un Pasūtītājs sastāda aktu par izslēdzamajiem apjomiem un pozīcijām (turpmāk – Izslēdzamo darbu Akts); 
11.7.2. Būvuzņēmējs uz Izslēdzamo darbu Akta pamata izstrādā tāmi un 5 (piecu) dienu laikā iesniedz Pasūtītājam; 
11.7.3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu; 
11.7.4. Pēc tāmes apstiprināšanas, Būvuzņēmējs un Pasūtītājs noslēdz vienošanas par Izslēdzamo darbu aktā minēto darbu neveikšanu. Vienošanās kļūst par Līguma neatņemamu sastāvdaļu.
11.8. Izslēdzamo un ieslēdzamo darbu izmaksu izcenošanas principi:
11.8.1. Būvuzņēmēja Iepirkumā iesniegtajā piedāvājumā norādītās izmaksas, t.sk. vienību cenas, virsizdevumi un peļņa ir spēkā visu Līguma darbības periodu;
11.8.2. ja līgumcenas ietvaros izmainītajos darba apjomos ir iekļauti Līguma 1.pielikumā ekvivalenti darba veidi, tad šiem izmaiņu darbiem tiek piemēroti Līguma 1.pielikuma vienību izcenojumi;
11.8.3. ja ieslēdzamie darbi ietver pozīcijas, kas nav minētas darbu apjomos un nav pielīdzināmas kādam no Līguma 1.pielikumā noteiktajiem darbu veidiem, tad izmaksas nosaka atbilstoši esošai tirgus situācijai. 
11.9. Par Darbu izmaiņām Būvuzņēmējs sagatavo izmaiņu aktu 3 (trīs) eksemplāros. Izmaiņu aktu paraksta Līdzēju pilnvarotie pārstāvji. Izmaiņu akts, ar kuru noteiktas Darbu izmaiņas, ir Līguma neatņemama sastāvdaļa. 
11.10. Kopējais Darbu izmaiņu apjoms nedrīkst sasniegt šādas robežas:
11.10.1. 25% (divdesmit pieci procenti) būtisku grozījumu gadījumā, kad iestājas Līguma 11.3.1. un 11.3.2.punktā minētie gadījumi; 
11.10.2. 15% (piecpadsmit procenti) no sākotnējās līgumcenas pārējos gadījumos, kad veikti secīgi Līguma grozījumi.
11.11. Ja Līguma izpildes laikā iestājas Līguma  11.3.1. vai 11.3.2.punktā noteikti Darbu apjomu palielināšanas gadījumi, Līdzēji var vienoties par Līguma 4.1.punktā noteiktā Darbu izpildes gala termiņa pagarinājumu, nepārsniedzot  30 (trīsdesmit) dienas. 
12. NOBEIGUMA NOTEIKUMI
12.1. Līgums stājas spēkā dienā, kad to parakstījuši abi Līdzēji, un ir spēkā līdz Līgumā paredzēto nosacījumu izpildei.
12.2. Parakstot Līgumu, Būvuzņēmējs apliecina, ka ir pilnībā iepazinies ar apstākļiem Objektā, tā stāvokli un atrašanos dabā, kā arī ar Līgumā paredzēto Darbu izpildes apjomu, kārtību, nosacījumiem, kas attiecas uz Līgumā paredzēto Darbu izpildi. 
12.3. Visi Līguma grozījumi ir spēkā tikai tad, ja tie noformēti rakstiski un tos parakstījuši abi Līdzēji.
12.4. Pasūtītājs ir tiesīgs vienpusēji atkāpties no Līguma 12.5.punktā minētajos gadījumos, rakstveidā brīdinot Būvuzņēmēju, izņemot Līguma 12.5.6.punktā noteikto gadījumu, kad Pasūtītājam ir tiesības nekavējoties vienpusēji atkāpties no Līguma.
12.5. Parakstot Līgumu, Būvuzņēmējs apliecina, ka par pietiekamu pamatu Pasūtītājam vienpusēji atkāpties no Līguma ir uzskatāmi gadījumi, kad:
12.5.1. Būvuzņēmējs nepamatoti kavē Līguma 4.1.punktā noteikto Darbu izpildes termiņu vairāk par 30 (trīsdesmit) dienām;
12.5.2. Būvuzņēmējs ir pārkāpis Līguma 10.2. – 10.3.punktā minētos nosacījumus;
12.5.3. Būvuzņēmējs pārkāpj vai nepilda citu būtisku Līgumā paredzētu pienākumu, t.sk., ja Būvuzņēmējs nenodrošina Iepirkuma nolikumā noteiktajām kvalifikācijas prasībām atbilstošu būvdarbu vadītāju Objektā, Būvuzņēmējs atkārtoti vai bez saskaņošanas ar Pasūtītāju nodevis Darba daļas izpildi apakšuzņēmējam;
12.5.4. Būvuzņēmējs pēc Pasūtītāja rakstiska atgādinājuma nav novērsis vai atsakās novērst Darbu nodošanas-pieņemšanas procesā radušos defektus;
12.5.5. Līgumu nav iespējams izpildīt tādēļ, ka Līguma izpildes laikā Būvuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas Līguma organizācijas dalībvalsts noteiktās sankcijas, kā dēļ Līgumu nav iespējams izpildīt;
12.5.6. Būvuzņēmējs kļūst maksātnespējīgs vai bankrotē;
12.5.7. Būvuzņēmējs ir patvaļīgi pārtraucis Līguma izpildi, tai sk., nav sasniedzams juridiskajā adresē;
12.5.8. Būvuzņēmējs Pasūtītāju ir maldinājis par savas kvalifikācijas atbilstību Iepirkumā noteiktajām prasībām.  
12.6. Būvuzņēmējam ir tiesības vienpusēji atkāpties no Līguma pirms termiņa, rakstveidā par to iepriekš paziņojot Pasūtītājam, ja pēdējais neveic Līgumā noteiktos maksājumus par kvalitatīvi un termiņā veiktiem Darbiem un kavējums pārsniedz 30 (trīsdesmit) dienas.
12.7. Līgums tiek atcelts paziņojuma kārtībā. Līgums ir uzskatāms par atceltu 15. (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
12.8. Līdzēji parakstot Līgumu, apliecina, ka visa tajā uzrādītā informācija par Pasūtītāja un Būvuzņēmēja rekvizītiem atbilst patiesībai. 
12.9. Lai sekmīgi vadītu Līguma izpildi, Būvuzņēmējs un Pasūtītājs nozīmē pilnvarotos pārstāvjus, kuriem ir tiesības darboties Pušu vārdā saistībā ar Līguma izpildi, t.sk., veikt ar Līgumu uzņemto saistību izpildes kontroli, parakstīt Darbu nodošanas-pieņemšanas aktus, organizēt starp līdzējiem finansiāla un cita rakstura vienošanos slēgšanu:
12.9.1. no Pasūtītāja puses pilnvarotā persona – Gulbenes novada vidusskolas saimniecības vadītājs Kristaps Kelle, tālr.: 22023120, e-pasts: kristaps@gnvsk.lv un Gulbenes novada Centrālās pārvaldes Attīstības un iepirkumu nodaļas būvinženieris Nauris Volkovs, tālr.: 64497715, e-pasts: nauris.volkovs@gulbene.lv. 
12.9.2. no Būvuzņēmēja puses pilnvarotā persona Atbildīgais būvdarbu vadītājs – vārds, uzvārds, adrese, tālr: _______.
12.10. Līgumam tiek pievienots 1 (viens) – 1.pielikums “Darbu apjomi”, kas ir neatņemama tā sastāvdaļa.
12.11. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

